Publication: Magyar Közlöny
Issue: MK-2002-60 (Year: 2002, Number: 60)
Era: 1990-2004
Section: a 19/2002. (V. 8.) OM rendelethez
Paragraph Index: 190

1. Általános elõírások 1.1. Annak, aki gyógypedagógiai intézményt kíván létesíteni, szakmai programban kell összefoglalnia azokat a feladatokat, amelyek megoldására az épület szolgál. A szakmai program megvalósításához szükséges helyiségek számát, befogadóképességét, a beépítésre váró eszközök és felszerelések jegyzékét tervezési programban kell összefoglalni. A már meglévõ gyógypedagógiai intézmények esetén az új helyiségekre vonatkozóan a közoktatási törvény alapján meghatározott pedagógiai program, új gyógypedagógiai intézmény létesítése esetén a szakmai program alapján kell a tervezési programot elkészíteni. Ha a meglévõ épület, illetve környezete egyedi vagy területi védettség alatt áll, az örökségvédelmi szempontokat a tervezési program készítése, illetve a tervezés folyamán figyelembe kell venni. 1.2. A tervezési programnak tartalmaznia kell a fogyatékos gyermekek ellátására vonatkozó valós, illetve helyi és regionális társadalmi igényt, melyet demográfiai, szociológiai, közgazdasági elemzéssel kell alátámasztani. 1.3. A tervezési program rögzíti a gyógypedagógiai intézménybe, tagozatra kerülõ gyermekek, tanulók fogyatékosságának jellegét, az egyes csoportok létszámát, valamint azt, hogy milyen arányban igényelnek óvodai, általános iskolai nevelést, oktatást és diákotthoni elhelyezést. A fogyatékosság jellege szerint eltérõ sajátos igényeket kell figyelembe venni: — mozgássérült, — látássérült = vak, = gyengénlátó, — hallássérült = siket, = nagyothalló, — értelmi fogyatékos = tanulásban akadályozott / enyhe értelmi fogyatékos, = értelmileg akadályozott / középsúlyos értelmi fogyatékos, — beszédfogyatékos és a „más” fogyatékos kategóriába tartozók esetében. 1.4. A tervezési programot a gyógypedagógiai intézmény fenntartója köteles elkészíttetni. A minõség és szakszerûség biztosítása érdekében a tervezési programot már meglévõ intézmény esetén a nevelõtestület és az igazgató, új gyógypedagógiai intézmény létesítése esetén a helyi társadalom igényeit jól ismerõ, szakirányú felsõfokú végzettségû, az Országos Szakértõi Névjegyzékben szereplõ szakember(ek) közremûködésével külön jogszabályban meghatározott jogosultsággal rendelkezõ vezetõ tervezõ építész szakember(ek) készítheti(k). Ha a gyógypedagógiai intézményben nemzeti vagy etnikai kisebbségi nevelés folyik, a tervezési program elkészítéséhez az Országos Szakértõi Névjegyzékben szereplõ nemzetiségi szakértõ(k) igénybevétele is szükséges. 1.5. A tervezési programnak legalább azt a szakmai tartalmat és téri keretet tartalmaznia kell, amely még éppen biztosítja a pedagógiai program új gyógypedagógiai intézmény létesítése esetén a tervezett feladatellátás szakmai programja megvalósítását (lásd 1., 3., 5. számú függelékek). Ez alatt a tartalmi határ alatt nem lehet gyógypedagógiai intézményt létesíteni, illetve nem lehet az intézményt gyógypedagógiai intézménynek nevezni. A tervezési programban ezt a tartalmi határt meg lehet haladni (lásd 2., 4., 6. számú függelékek). 1.6. A tervezési programot az intézményfenntartó hagyja jóvá, és a tervezés, valamint az építés egész folyamatában ellenõrzi/ellenõrizteti annak megvalósítását. Ha a gyógypedagógiai intézményben nemzeti vagy etnikai kisebbségi nevelés és oktatás folyik, a tervezési program jóváhagyásához az intézmény fenntartójának be kell szereznie az intézmény székhelye szerinti illetékes helyi kisebbségi önkormányzat — ennek hiányában az országos kisebbségi önkormányzat — véleményét is. A tervezési program alapján elkészített építészeti-mûszaki tervdokumentációt az építésügyi hatósági engedélyezési eljárásra történõ benyújtás elõtt, a külön jogszabályban meghatározott tervtanácshoz kell benyújtani. Ennek szakbírálói közé az Országos Szakértõi Névjegyzékben szereplõ közoktatási szakértõket kell bevonni.

Source: https://magyarkozlony.hu/hivatalos-lapok/65df3ddffea846c04451beb3542725e6bbc0f6de/dokumentumok/32a06c8a0c86c323f8d55c76cc172f62f3eeb5d0/letoltes